Τροποποιημένη πρόταση κανονισμού (ΕΚ) του Συμβουλίου για θέσπιση μέτρων ελέγχου για ορισμένες ουσίες και τα κατάλοιπά τους στα ζώντα ζώα και στα προϊόντα τους (94/C 222/09) (Κείμενο που παρουσιάζει ενδιαφέρον για τον ΕΟΧ) COM(94) 294 τελικό

(Υποβλήθηκε από την Επιτροπή σύμφωνα με το άρθρο 189Α παράγραφος 2 της συνθήκης ΕΚ στις 8 Ιουλίου 1994)

Στις 14 Οκτωβρίου 1993 η Επιτροπή υπέβαλε την εν λόγω πρόταση στο Συμβούλιο (1). Μετά τη γνωμοδότηση του Ευρωπαϊκού Κοινοβουλίου κατά τη σύνοδο της 19ης Απριλίου 1994, η αρχική πρόταση τροποποιήθηκε ως εξής:

1. Μετά την πέμπτη αιτιολογική σκέψη προστίθενται οι ακόλουθες αιτιολογικές σκέψεις:

«Εκτιμώντας:

ότι, στο ψήφισμά του της 26ης Μαΐου 1993 επί της ανακοίνωσης της Επιτροπής προς το Συμβούλιο και προς το Κοινοβούλιο σχετικά με την αναζήτηση καταλοίπων στο κρέας (ορμόνες, β-ανταγωνιστές και άλλες ουσίες) (4α), το Ευρωπαϊκό Κοινοβούλιο υπογραμμίζει ότι τα συστήματα αυτοελέγχου που εφαρμόζονται από τις ενώσεις παραγωγών μπορούν να διαδραματίσουν σημαντικό ρόλο στην καταπολέμηση της παράνομης χρήσης προϊόντων που ευνοούν την ανάπτυξη, ότι είναι σημαντικό, για τον καταναλωτή, τα συστήματα αυτά να προσφέρεουν επαρκείς εγγυήσεις όσον αφορά την απουσία ορμονών, και ότι απαιτείται μια γενική ευρωπαϊκή προσέγγιση για τη διατήρηση και προώθηση των εν λόγω συστημάτων 7

ότι πρέπει, για το σκοπό αυτό, να ενισχυθούν οι ομάδες παραγωγών όσον αφορά την ανάπτυξη συστημάτων αυτοελέγχου που θα διασφαλίζουν ότι το κρέας που παράγουν δεν περιέχει ορμόνες (σύμφωνα με την ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο σχετικά με τον έλεγχο καταλοίπων στο κρέας της 21ης Απριλίου 1993).

(4α) ΕΕ αριθ. C 176 της 28. 6. 1993, σ. 63.»

2. Στο άρθρο 16, η παράγραφος 7 αντικαθίσταται από το ακόλουθο κείμενο:

«7. η Επιτροπή ενημερώνει ετησίως τα κράτη μέλη, στο πλαίσιο των συνεδριάσεων της μόνιμης κτηνιατρικήςεπιτροπής, καθώς επίσης και το Ευρωπαϊκό Κοινοβούλιο σχετικά με την εφαρμογή των εθνικών σχεδίων και την αξιολόγηση της κατάστασης στις διάφορες περιφέρειες της Ευρωπαϊκής Ένωσης.»

3. Στο άρθρο 26, η παράγραφος 2 πρώτο εδάφιο αντικαθίσταται από το ακόλουθο κείμενο:

«σε περίπτωση που ένα κράτος μέλος θεωρεί ότι, σε άλλο κράτος μέλος, οι έλεγχοι που προβλέπονται από τον παρόντα κανονισμό δεν εφαρμόζονται ή δεν εφαρμόζονται πλέον, ενημερώνει σχετικά την αρμόδια κεντρική αρχή του κράτους μέλους αυτού. Η εν λόγω αρχή, μετά από έρευνα σύμφωνα με το άρθρο 22 παράγραφος 2, λαμβάνει όλα τα αναγκαία μέτρα, με εξαίρεση την εφαρμογή των δημοσιονομικών διατάξεων του άρθρου 24 παράγραφος 1 πρώτο εδάφιο, και ανακοινώνει το συντομότερο δυνατό στην αρμόδια κεντρική αρχή του πρώτου κράτους μέλους τις αποφάσεις που έχουν ληφθεί, καθώς και τους λόγους αυτών.»

4. Στο άρθρο 28, η παράγραφος 1 αντικαθίσταται από το ακόλουθο κείμενο:

«1. Κάθε μορφή έλλειψης συνεργασίας με την αρμόδια αρχή ή κάθε μορφή παρενόχλησης εκ μέρους του προσωπικού ή του υπεύθυνου του σφαγείου ή επίσης, σε περίπτωση ιδιωτικής πρωτοβουλίας, εκ μέρους του ιδιοκτήτη ή των ιδιοκτητών του σφαγείου, καθώς και εκ μέρους του ιδιοκτήτη ή του κατόχου των ζώων, κατά το χρόνο πραγματοποίησης των επιθεωρήσεων και των απαραίτητων δειγματοληψιών για την εφαρμογή των εθνικών σχεδίων ανίχνευσης των καταλοίπων, καθώς και κατά το χρόνο εκτέλεσης των ερευνών και των ελέγχων που προβλέπονται από τον παρόντα κανονισμό, συνεπάγεται τις ενδεδειγμένες ποινικές ή/και διοικητικές κυρώσεις εκ μέρους των αρμόδιων εθνικών αρχών.

Εάν αποδειχθεί η συμμετοχή του ιδιοκτήτη ή του υπεύθυνου του σφαγείου στη συγκάλυψη της παράνομης χρησιμοποίησης των απαγορευμένων ουσιών, ο ένοχος υπόκειται στην κύρωση απαγόρευσης κάθε δυνατότητας λήψης ή υποβολής αίτησης κοινοτικών ενισχύσεων για περίοδο δώδεκα μηνών.»

5. Στο άρθρο 30 παράγραφος 1 δεύτερο εδάφιο, η αντικατάσταση δεν αφορά το ελληνικό κείμενο.

6. Στο άρθρο 37, το πρώτο εδάφιο αντικαθίσταται από το ακόλουθο κείμενο:

«Ο παρών κανονισμός αρχίζει να ισχύει την έβδομη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.»

(1) ΕΕ αριθ. C 302 της 9. 11. 1993, σ. 12.